	
ДОГОВОР
ЗА ДОСТАВКА НА ЛЕКАРСТВЕНИ ПРОДУКТИ 

 
Днес, ........................... 20.…. г., в гр. Пловдив, между: 

УМБАЛ “Свети Георги” ЕАД, ЕИК 115576405, с адрес: гр. Пловдив, бул. Пещерско шосе 66, представлявано от проф. д-р Карен Джамбазов, д.м. – Изпълнителен директор и Марияна Гешева – Гл. счетоводител, наричано по-долу за краткост “ВЪЗЛОЖИТЕЛ” от една страна 
и 
„”, със седалище и адрес на управление: , ЕИК , представлявано от  , наричано по-долу за краткост „ИЗПЪЛНИТЕЛ” от друга страна,

на основание чл. 9 от Закона за задълженията и договорите и във връзка с чл.266а, ал.5 от Закона за лекарствените продукти в хуманната медицина, се сключи настоящия договор за следното: 

I. ПРЕДМЕТ И СРОК НА ДОГОВОРА
Чл. 1 (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши доставка на следните лекарствени продукти: 

	INN
	Лекарствена форма
	Количество до 

	
	
	

	
	
	



(2) Цената на стоките, предмет на настоящия договор е съгласно представена оферта, неразделна част от договора.
(3) Договорът влиза в сила от датата на получаване на одобрение от Изпълнителната агенция по лекарствата и е със срок на действие до изпълнение на всички количества по съответния протокол. 

II. ЦЕНИ И ОБЩА СТОЙНОСТ НА ДОСТАВКИТЕ ПО ДОГОВОРА
Чл. 2. (1) Цената на стоките по чл.1 е съгласно оферта на ИЗПЪЛНИТЕЛЯ, неразделна част от договора.
(2) Цената включва стойността на стоката, опаковка, застраховка и транспорт до ВЪЗЛОЖИТЕЛЯ при минимален срок на годност не по-кратък от 30 % от обявения от производителя за лекарствените продукти. Минималният срок на годност се определя към датата на всяка доставка на лекарствен продукт.
(3) Общата стойност на доставките по договора е до ………………… () евро без включен ДДС и до ………………… () евро с включен ДДС.
(4) Цената по договора е фиксирана, не подлежи на промяна за срока на действие на договора, освен в случаите на 116 от ЗОП. 

ІII. УСЛОВИЯ И НАЧИН НА ПЛАЩАНЕ
Чл. 3. (1) ИЗПЪЛНИТЕЛЯТ заявява, че е запознат с реда и условията за одобряване на заплащане на лекарствения продукт, предмет на този договор, на УМБАЛ “Свети Георги” ЕАД от НЗОК, а именно:
1. Управителят на НЗОК или оправомощено от него длъжностно лице издава заповед, с която одобрява или отказва заплащане на лекарствения продукт на УМБАЛ “Свети Георги” ЕАД и в която се посочват:
1.1. име, презиме и фамилия, дата на раждане и адрес на пациента, информация за неговия законен представител;
1.2. диагноза;
1.3. размер на паричната сума, която ще бъде заплатена, и отделните й компоненти, други условия (в това число посочване на сумата на евентуалното самоучастие);
(2) Заплащаното от страна на ВЪЗЛОЖИТЕЛЯ към ИЗПЪЛНИТЕЛЯ за доставката на лекарствения продукт се извършва в срок от 30 /тридесет/ дни, следващи датата на получаване на средствата от НЗОК, но не повече от 8 месеца, който срок се определя като обичаен срок за заплащане на средствата от НЗОК на ВЪЗЛОЖИТЕЛЯ. Срокът от 8 месеца и се приема от страните за обичаен срок за заплащане на средствата от НЗОК на ВЪЗЛОЖИТЕЛЯ и същият започва да тече, считано от най-късно съставения документ от следните: 
- Редовна фактурата на ИЗПЪЛНИТЕЛЯ, съставена съгласно изискванията на ЗДДС и ППЗДДС;
- Издадена заповед за одобрение по ал.1 от управителя на НЗОК и след представяне на следните документи:
- Надлежно съставени приемателно-предавателни протоколи;
Приемо – предавателните протоколи може да се съставят като електронни документи и да се подписват от представителите на страните с електронен подпис, създаден с квалифицирано удостоверение за електронен подпис.
(3) При писмено известие от НЗОК за друг конкретен срок за плащане на лекарствени продукти ВЪЗЛОЖИТЕЛЯТ може едностранно с писмено уведомление до ИЗПЪЛНИТЕЛЯ да удължи срока от 8 месеца до срока за плащане, посочен от НЗОК. 
(4) Фактурите  по ал. 2 се издават след издаване на заповедта по ал.1 и доставката на продукта, като плащането по тях е пряко обвързано с плащането от страна на НЗОК, така както е посочено в ал.2. Падежът на вземането, посочен във фактурите, следва да бъде изцяло и напълно съобразен с посочения падеж в ал.2. В случай, че във фактурите, издавани от ИЗПЪЛНИТЕЛЯ, е посочен падеж, различен от този, уговорен в ал.2, за приложим се счита именно падежът, уговорен в настоящия договор.  
(5) ВЪЗЛОЖИТЕЛЯТ не носи отговорност и не търпи санкции, неустойки, лихви и други подобни в случай на забава или невъзможност да извърши плащане вследствие на забава или липса на потвърждение от страна на НАП или Агенция „Митници“ в производството по чл.182а и следващите от ДОПК.
(6) В случай, че за периода на действие на настоящия договор настъпят изменения в нормативната уредба, според които доставчикът счита, че следва да се прилага друга процедура между страните относно доставката и заплащането на лекарствения продукт, той следва писмено да уведоми ВЪЗЛОЖИТЕЛЯ.
(7) В случай, че посочените в ал. 2 фактури и приемо-предавателни протоколи са нередовни или не са комплектовани, същите се връщат на ИЗПЪЛНИТЕЛЯ с приемателно – предавателен протокол за изправяне на нередностите. Срокът по ал. 2 започва да тече от датата на представянето на последния изискуем се документ.
(8) При фактуриране на заявените количества лекарствени продукти, по всяка отделна заявка, цената на опаковка не следва да надвишава оферираната цена за съответния лекарствен продукт. 
(9) Плащането по настоящия договор се осъществява чрез банков превод от страна на ВЪЗЛОЖИТЕЛЯ по посочената в чл. 15, ал. 3 банкова сметка на ИЗПЪЛНИТЕЛЯ.

IV. СРОК НА ДОСТАВЯНЕ
Чл. 4 (1) Количествата по настоящия договор следва да бъдат доставяни съгласно представената оферта и в посочените в нея срокове.
(2) В случай, че се прави първа доставка от дадена партида на лекарствен продукт, се представя Сертификат за освобождаване на партидата, издаден от квалифицирано лице по ЗЛПХМ на електронен носител или по електронен път на електронната поща, посочена като адрес за кореспонденция. Изброените документи се представят по електронна поща в съответното звено, определено от лечебното заведение – възложител. При следващи доставки на лекарствени продукти от същата партида, сертификатът не се представя.
 (3) ИЗПЪЛНИТЕЛЯТ се задължава, в срок до 1 работен ден, след получаването на всяка заявка да уведоми писмено или по факс ВЪЗЛОЖИТЕЛЯ в случай че не може да извърши доставка или в случай, че не може да спази срокът за извършване на доставката, предмет на конкретната заявка.
(4) Към датата на всяка доставка, остатъчният срок на годност на лекарствените продукти, следва да бъде не по–малък от 30 % /тридесет на сто/ от обявения от производителя. 
 (5) В случаите по чл. 10, ал. 5 от договора, срокът по ал. 2 и 3 започва да тече от датата на писменото съгласие на ВЪЗЛОЖИТЕЛЯ.

V. МЯСТО НА ДОСТАВЯНЕ
Чл. 5. (1) За място на доставяне на стоките по този договор се определя следния адрес: гр. Пловдив, бул. „Пещерско шосе“ №66 – Болнична аптека 
(2) Рискът от случайното погиване или повреждане на стоките преминава върху ВЪЗЛОЖИТЕЛЯ от момента на приемането им на мястото на доставяне с приемателно-предавателен протокол.

VI. ДАТА НА ДОСТАВЯНЕ НА СТОКИТЕ
Чл. 6. За дата на доставяне се счита датата, на която стоките са доставени до адреса, посочен в чл. 5, ал. 1, при условията на чл. 9, ал. 2.
 

VII . ЗАДЪЛЖЕНИЯ НА ИЗПЪЛНИТЕЛЯ
Чл. 7. ИЗПЪЛНИТЕЛЯТ се задължава:
1. Да достави стоките в договорения срок и да ги предаде на ВЪЗЛОЖИТЕЛЯ, придружени с необходимата документация за качество и произход и съгласно нормативните изисквания за добра дистрибуторска практика;
2. Да предаде стоките, пакетирани и маркирани в съответния вид, количество и качество на мястото на доставяне.
(1) Да доставя лекарствени продукти, които отговарят на изискванията на Закона за лекарствените продукти в хуманната медицина (ЗЛПХМ) – да притежават валидно разрешение издадено по реда на Регламент (EO) № 726/ 2004 г. на Европейския парламент и Съвета /чл. 23, ал.1 на ЗЛПХМ/. 
(2) Да доставя лекарствени продукти, които са включени в Списъка по чл.266а, ал.2 от ЗЛПХМ, когато е приложимо. 
(3) В случай, че се прави първа доставка по дадена партида на лекарствен продукт, да представя Сертификат за освобождаване на партидата, издаден от квалифицирано лице по ЗЛПХМ на електронен носител или по електронен път на електронната поща, посочена като адрес за кореспонденция. 

VIII. ЗАДЪЛЖЕНИЯ НА ВЪЗЛОЖИТЕЛЯ
Чл. 8. ВЪЗЛОЖИТЕЛЯ се задължава:
1. Да приеме доставените в срок и на място стоки, съответстващи по вид, количество и качество на описаното в настоящия договор.
2. Да заплати доставените стоки по реда на чл. 3 от настоящия договор.
	
IX. ПРИЕМАНЕ И ПРЕДАВАНЕ НА СТОКИТЕ
Чл. 9. (1) Приемането на стоките се извършва на мястото на доставяне, посочено в чл. 5, ал. 1.
(2) ИЗПЪЛНИТЕЛЯТ или упълномощен от него представител и представител на ВЪЗЛОЖИТЕЛЯ подписват приемателно-предавателен протокол, удостоверяващ получаването на стоките.
 
Х. КАЧЕСТВО, ГАРАНЦИИ И СРОК НА ГОДНОСТ
Чл. 10. (1) Стоките, предмет на настоящия договор, следва да отговарят на изискванията на чл. 7, ал. 2 и 3.
(2) Към датата на доставката, остатъчният срок на годност на лекарствените продукти, следва да бъде не по–малък от  30 % /тридесет на сто/ от обявения от производителя.
(3) В случай на доставка на лекарствения продукт с по – кратък от договорения срок на годност, Възложителят може да начисли неустойка в следните размери:
	от 29,99% до 20% - 0,5 % върху стойността на доставката;
	от 19,99% до 10% - 0,7 % върху стойността на доставката; 
	под 10% - 1 % върху стойността на доставката.	
(4) ВЪЗЛОЖИТЕЛЯТ може да откаже приемането на стоките, ако в деня на тяхното пристигане или приемане остатъчния срок на годност е по – малък от определения в чл. 10, ал. 2 минимален срок на годност.
(5) Доставката на лекарствен продукт с остатъчен срок на годност по-малък от 10 на сто от обявения от производителя се извършва само с писмено съгласие на ВЪЗЛОЖИТЕЛЯТ за конкретно количество, определено от него. Без изрично писмено съгласие на ВЪЗЛОЖИТЕЛЯТ стоките няма да бъдат заплащани. 
(6) Искането за писмено съгласие, в случаите на ал. 5, следва да постъпи във ВЪЗЛОЖИТЕЛЯТ в срок до 1 (един) работен ден от получаване на заявката. 


ХІ. ОТГОВОРНОСТ ЗА НЕТОЧНО ИЗПЪЛНЕНИЕ. РЕКЛАМАЦИИ

Чл. 11. (1) ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ за:
а) количество и некомплектност на стоките или техническата документация (явни недостатъци);
б) качество (скрити недостатъци):
- при доставяне на стоки не от договорения вид, посочен в чл. 1;
- при констатиране на дефекти при употреба на стоките.
(2) Рекламации за явни недостатъци на стоките се правят от ВЪЗЛОЖИТЕЛЯ, в момента на предаването им, за което се съставя протокол, подписан и от двете страни.
(3) Рекламации за скрити недостатъци се правят през целия срок на годност на доставените стоки, като рекламацията се придружава задължително от констативен протокол, издаден от Изпълнителната агенция за лекарствата. 
(4) ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за установените дефекти  в 5 (пет) дневен срок от констатирането им.
(5) В рекламациите се посочва номерът на договора, точното количество на получените стоки с техния партиден номер, основанието за рекламация и конкретното искане на ВЪЗЛОЖИТЕЛЯ. 
(6) В 5 (пет) дневен срок от получаване на рекламацията, ИЗПЪЛНИТЕЛЯТ следва да отговори на ВЪЗЛОЖИТЕЛЯ  писмено и конкретно дали приема рекламацията или я отхвърля.
(7) При рекламация за явни недостатъци ИЗПЪЛНИТЕЛЯТ е длъжен в срок от 2 работни дни от получаване на рекламацията за своя сметка и риск да достави на мястото на доставяне количеството липсващи в доставката / некомплектни договорени стоки.
(8) При рекламация за скрити недостатъци, в случай че ИЗПЪЛНИТЕЛЯТ е приел рекламацията, същият е длъжен в 10 (десет) дневен срок от получаването й да замени доставените недоговорени по вид / дефектни стоки за своя сметка и риск или по преценка на ВЪЗЛОЖИТЕЛЯ да върне съответната част от заплатената цена, ведно с дължимите лихви.
(9) Изборът на посочените по-горе възможности да се върне съответната част от платеното или да се доставят нови стоки принадлежи на ВЪЗЛОЖИТЕЛЯ и се упражнява от него под формата на писмено уведомление до ИЗПЪЛНИТЕЛЯ, като разходите и рисковете по новото доставяне са за сметка на ИЗПЪЛНИТЕЛЯ.
(10) Стоките, предмет на рекламация се съхраняват от ВЪЗЛОЖИТЕЛЯ до уреждане на рекламациите.

ХІІ. ОТГОВОРНОСТ ПРИ НЕИЗПЪЛНЕНИЕ
Чл. 12. (1) За неизпълнение на задълженията си по настоящия договор с изключение на тези по чл. 10, ал. 2, ИЗПЪЛНИТЕЛЯТ дължи неустойка в размер на 0.5 % на ден върху стойността на конкретната заявка, но не повече от 10 % (десет процента) от стойността на конкретната заявка, както и обезщетение за претърпените действителни вреди в случаите, когато те надхвърлят договорената неустойка. 
(2) Когато при наличие на рекламации, ИЗПЪЛНИТЕЛЯТ не изпълни задълженията си по раздел ХІ от настоящия договор в срок, същият дължи на ВЪЗЛОЖИТЕЛЯ неустойка в размер на 2 % от цената на стоките, за които са направени рекламациите.
(3) ВЪЗЛОЖИТЕЛЯ удовлетворява претенциите си относно неизпълнението на договора, както и за заплащане на неустойките от страна на ИЗПЪЛНИТЕЛЯ като прихваща дължимите суми от насрещни плащания към ИЗПЪЛНИТЕЛЯ. 
(4) При виновна забава на ИЗПЪЛНИТЕЛЯ, продължила с повече от половината от срока за изпълнение на съответното задължение, ВЪЗЛОЖИТЕЛЯТ има право да прекрати договора едностранно с 15-дневно предизвестие.
(5) ВЪЗЛОЖИТЕЛЯТ има право да прекрати едностранно и без предизвестие настоящия договор в случай на системно неточно изпълнение на задълженията от ИЗПЪЛНИТЕЛЯ

XIII. ФОРСМАЖОРНИ ОБСТОЯТЕЛСТВА
Чл. 13 (1) Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.
(2) Ако страната, която е следвало да изпълни свое задължение по договора е била в забава, тя не може да се позовава на непреодолима сила.
(3) “Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключването на договора.
(4) Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в 7-дневен срок от настъпването на непреодолимата сила. При неуведомяване в посочения в предходното изречение срок се дължи обезщетение за настъпилите от това вреди. Непреодолимата сила се доказва от засегнатата страна със сертификат за форсмажор, издаден по съответния ред от компетентния орган в държавата, в която са настъпили форсмажорните обстоятелства.
(5) Докато трае непреодолимата сила, изпълнението на задълженията и свързаните с тях насрещни задължения се спира.
(6) Не представлява “непреодолима сила” събитие, причинено по небрежност или чрез умишлено действие на някоя от страните или техни представители и/или служители, както и недостига на парични средства на ИЗПЪЛНИТЕЛЯ и ВЪЗЛОЖИТЕЛЯ.


ХІV. СПОРОВЕ
Чл.14. (1) Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.
(2) В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

ХV. СЪОБЩЕНИЯ
Чл. 15. (1) Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените представители на ИЗПЪЛНИТЕЛЯ или ВЪЗЛОЖИТЕЛЯ.
(2)  За дата на съобщението се смята:
· датата на предаването – при ръчно предаване на съобщението;
· датата на пощенското клеймо на обратната разписка – при изпращане по пощата;
· датата на приемането – при изпращане по факс или e-mail.
(3) За валидни адреси за приемане на съобщения и банкови сметки, свързани с настоящия договор се смятат:
ЗА ИЗПЪЛНИТЕЛЯ:		ЗА ВЪЗЛОЖИТЕЛЯ: 
……………………..                          гр. Пловдив, бул. Пещерско шосе №66
……………………..                          Болнична аптека	
……………………..                          тел: 032/602940; факс: 032/644058
						unihosp@unihosp.com; onnetpd@abv.bg 		
	
(4) При промяна на посочения по ал. 3 адрес или банкова сметка съответната страна е длъжна да уведоми другата в тридневен срок от промяната.

ХVІ. ДРУГИ УСЛОВИЯ
Чл. 16. (1) Правата и задълженията по настоящия договор не могат да се прехвърлят едностранно на трети лица и подобни актове не пораждат правно действие без писменото съгласие на другата страна, освен в случаите на обезпечаване (гарантиране) на задължения по банкови кредити.
(2)  За неуредените въпроси в настоящия договор се прилага действащото българско законодателство.
	
ХІI. ПРЕКРАТЯВАНЕ НА ДОГОВОРА
Чл. 17 (1) Този договор се прекратява:
1. с изтичане на срока по чл. 1, ал. 3 от договора;
2. с изпълнението на всички задължения на страните по него; 
3. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 7 (седем) дни от настъпване на невъзможността и да представи подробни писмени доказателства за това. Обективна невъзможност е налице, в случаите, в които са настъпили обстоятелства, предизвикани от непредвидими за засегнатата страна събития, настъпили независимо от полаганата от нея грижа. Не е налице обективна невъзможност, в случаите, в които невъзможността за изпълнение произтича от неизпълнение на конкретни задължения от страна на засегнатата страна; 
4. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРКТЛТДС.
(2) Договорът може да бъде прекратен:
1.по взаимно съгласие на Страните, изразено в писмена форма;
2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.
(3) При виновна забава на ИЗПЪЛНИТЕЛЯ, продължила с повече от половината от срока за изпълнение на съответното задължение, ВЪЗЛОЖИТЕЛЯТ има право да развали договора едностранно с 15-дневно предизвестие. 
(4) ВЪЗЛОЖИТЕЛЯТ има право да прекрати едностранно и без предизвестие настоящия договор в случай на системно неточно изпълнение на задълженията от ИЗПЪЛНИТЕЛЯ. 

XVІІІ. ПРЕДВИДЕНИ ВЪЗМОЖНОСТИ ЗА ИЗМЕНЕНИЕ НА ДОГОВОРА СЪГЛАСНО ЧЛ. 116, АЛ.1, Т. 1 ОТ ЗОП
Чл.19. Предвидени възможности за изменение на настоящия договор, съгласно чл. 116, ал. 1, т. 1 от ЗОП, са следните:
1. При намаляване общата стойност на договора в интерес на възложителя поради намаляване на договорените цени или отпадане на дейности.
2. При разсрочване или отсрочване на задължения на възложителя.
3. Промяна в сроковете на доставка по искане на Възложителя, когато това се налага с оглед по-подходящо, целесъобразно или навременно лечение с продуктите, предмет на този договор.
4. Договорената цена по договора за обществена поръчка може да се изменя на основание изменение на държавно регулирани цени, правещо невъзможно изпълнение на договора при договорените условия.
	Договорът може да бъде изменян и на останалите основания, предвидени в чл. 116 от ЗОП. 

XІX. ЗАКЛЮЧИТЕЛНИ РАЗПОРЕДБИ
Неразделна част от настоящия договор е представената оферта от ИЗПЪЛНИТЕЛЯ.

Настоящият договор се състави в три еднообразни екземпляра на български език – един за ИЗПЪЛНИТЕЛЯ и два за ВЪЗЛОЖИТЕЛ.



ВЪЗЛОЖИТЕЛ:                             					 ИЗПЪЛНИТЕЛ: 

____________________                            				_________________
Проф. д-р Карен Джамбазов, д.м.
Изпълнителен директор


____________________                            				
Марияна Гешева
Главен счетоводител



____________________                            				
юрисконсулт
